b'\n_START_ARTICLE_\nMagdalenski domovi\n_START_PARAGRAPH_\nMagdalenski domovi na Irskem in v Veliki Britaniji se bili poimenovani po Mariji Magdaleni._NEWLINE_Vodili so jih razli\xc4\x8dni redovi katoli\xc5\xa1kih nun (Sestre usmiljenke, Irske dobrodelne sestre, Sestre na\xc5\xa1e dobrodelne gospe, Sestre dobrega pastirja in drugi). Napa\xc4\x8dno je mi\xc5\xa1ljenje, da so jih vodile "Sestre magdalenke".\n_START_SECTION_\nZgodovinsko ozadje in dru\xc5\xbebene razmere\n_START_PARAGRAPH_\nIrski magdalenski domovi izvirajo iz spokorni\xc5\xa1kega gibanja v Angliji v 18. stoletju, ki je ustanovilo dom za prostitutke, t. i. Whitechapel Magdalene hospital leta 1758 v Londonu._NEWLINE_Prvi tak\xc5\xa1en dom na Irskem, magdalenski dom v Dublinu, (samo za protestantska dekleta) je bil ustanovljen na Lower street leta 1767. Katoli\xc5\xa1ki magdalenski dom v Corku so ustanovili leta 1800 in kmalu so ustanovili tudi druge, temu podobne domove po vsej dr\xc5\xbeavi. Domove, sprva mi\xc5\xa1ljene kot kratkoro\xc4\x8dni azil, so v za\xc4\x8detku vodili laiki. _NEWLINE_V domove so prihajala dekleta, ki naj bi \xc2\xbbogro\xc5\xbeala\xc2\xab\xc2\xa0javnost, vendar ni bilo nujno, da so bile kriminalke. Zaradi tedanjih dru\xc5\xbebenih razmer so bili domovi namenjeni sprva prostitutkam, za njimi pa so vanje sprejemali neporo\xc4\x8dene matere , pa tudi druga dekleta, ki so v dru\xc5\xbebi in/ali dru\xc5\xbeini veljala za preve\xc4\x8d neumna, preve\xc4\x8d inteligentna, bila posiljena, seksualno zaznamovana ali pa preprosto preve\xc4\x8d revna. V domovih so bile do konca \xc5\xbeivljenja, le redko katera jih je zapustila prej. Domovi so tako postopoma postali neke vrste priro\xc4\x8dna re\xc5\xa1itev za razli\xc4\x8dne dru\xc5\xbebene probleme, saj nad njihovim upravljanjem, vodenjem in dejanskimi razmerami niso bdele socialne slu\xc5\xbebe, dr\xc5\xbeava, sodstvo in policija.'